ડૉ. દિનુભાઈ ચુડાસમા સંપાદિત પુસ્તકમાં મોરારિબાપુના કુલ ૧૧૧૧ ક્વૉટ્સનું સંપાદન કરવામાં આવ્યું છે, જે તમામ ક્વૉટ્સ અત્યાર સુધી થયેલી રામકથાઓના અસીમ મહાસાગરના બહુમૂલ્ય મોતીસમા છે. આ તમામ ક્વૉટ્સ ભાવકને માત્ર રામાયણ તરફ જ નહીં, પરંતુ જીવન તરફ પણ વાળે એવું ઊંડું દર્શન ધરાવે છે. મોરારિબાપુના અવનવા ફોટોગ્રાફ્સ અને બે પ્રકારના કલર કૉમ્બિનેશનથી પુસ્તકનો લેઆઉટ ઘણો મજેદાર થયો છે. પુસ્તકમાં બાપુના વિચારોની સાથોસાથ વિવિધ લેખકો-કલાકારોએ બાપુ વિશે પ્રકટ કરેલી તેમની ભાવના પણ શબ્દસ્થ કરીને આવરી લેવામાં આવી છે. પુસ્તક યુતિ પ્રકાશન દ્વારા પ્રકાશિત કરાયું છે.